Det nordjyske folketingsmedlem, Rasmus Prehn (S), befinder sig i New York mens den tropiske storm Sandy hærger byen. Han er i USA for at repræsentere Danmark ved FN's generalforsamling, men Sandy har stjålet det første af politikerens tid. Han er indlogeret på et hotel på Manhattan og har derfor befundet sig nærmest i stormens centrum. - Som aftenen skred frem blev det mere og mere voldsomt med den her storm. Man kunne virkelig høre det ruskede i vinduerne. Og vi kunne jo se på nyhederne, at der var flere og flere steder, der blev uden strøm. Mellem klokken 20 og 21 lokal tid forsvandt al strømmen også på Rasmus Prehns hotel. - Da det var mest voldsomt kunne man godt mærke, at bygningen gav sig. Da TV2/NORD talte med politikeren klokken 07.00 lokal tid var strømmen endnu ikke vendt tilbage. Fra hvor hans hotel oplever han stadigvæk et blæsende og totalt mørklagt New York. Hør i telefoninterviewet herover, hvordan Rasmus Prehn oplever stormen Sandy, som målt på diameter er den største tropiske storm, der nogensinde er registreret.

Referat:
TV2/NORD har talt med folketingspolitikeren Rasmus Prehn. Han befinder sig på Manhattan, hvor blæsten fra den tropiske storm fortsat har sit tag.